open-index/open-wikipedia-markdown huggingface dataset:
Christian Steel

**Christian Steel** (født 7. januar 1970 i Arendal) er en norsk biolog med fugler som sitt spesialfelt. I 2024 ble han forskningsdirektør i Norsk institutt for naturforskning. Fra 2012 til 2024 var han generalsekretær i miljøorganisasjonen Sabima hvor han hadde jobbet siden 2003. I 2009 var han assisterende daglig leder, før han ble valgt til generalsekretær i juni 2012.

Steel vokste opp i Arendal. Som tolvåring tok fugleinteressen av og i 1984 ble han aktivt med i Norsk Ornitologisk Forening (NOF) hvor han har hatt ulike verv i foreningens styre, redaksjon og deltatt i ulike prosjekter. Han har blant annet vært leder i sentralforeningen og Aust-Agder-avdelingen. Han var også redaktør for Norsk Zoologisk Forenings (NZF) tidsskrift *Fauna* i tiden 1999–2012.
 
Fra 2005 til 2006 var Steel bosatt i Lesotho med familien. Han har vært i flere afrikanske land en rekke ganger i forbindelse med bistandsprosjekter i regi av Norsk Ornitologisk Forening.

Fra omkring 2007 har naturinteressen vært særlig fokusert mot dagsommerfugler, humler og øyenstikkere, og han rapporterer funn av disse artsgruppene i Artsobservasjoner.

Christian Steel er cand.scient. i biologi fra Universitetet i Oslo med hovedfag på kattugle. Han har skrevet en rekke populærvitenskapelige artikler, særlig om fugler, og står bak flere kronikker, leserinnlegg og presseoppslag om natur og biologisk mangfold. Han er en kjent stemme i debatter om natur i Norge, og inviteres til å medvirke i programmer både på radio og i fjernsyn.

## Referanser


## Eksterne lenker
* Sabima
Seven Doors Hotel

**Seven Doors Hotel** er et countryrock-, americana- og alternativ country-band fra Oslo. Bandet startet i 2003 og ga ut debutplaten *Seven Doors Hotel* i 2006. To år senere kom plata *The Great Northern* hvor bandet samarbeidet med størrelser som Mark Olson fra The Jayhawks og Lars Håvard Haugen fra Hellbillies. Bandets tredje plate, *The Overlook*, ble gitt ut i 2011 og november 2014 kom albumet *The Arcade*.

## Medlemmer
* Alexander Lindbäck: vokalist, gitarist, komponist og tekstforfatter (2003&ndash;)
* Kenneth Bjørdal: organist, pianist (2003&ndash;)
* Bjørn Harald Tveråli Winge: gitarist (2003&ndash;)
* Tor Ånon Kleivane: bassist (2010&ndash;)
* Finn Håkon Borgi: trommeslager (2010&ndash;)

### Tidligere medlemmer
* Robert Hörnfeldt: bassist (2003&ndash;2010)
* Lasse Baklien: trommeslager (2003&ndash;2009)

## Diskografi

### Album
* *Seven Doors Hotel* (2006)
* *The Great Northern* (2008)
* *The Overlook* (2011)
* *The Arcade* (2013)

## Eksterne lenker
* 
* 
*  Offisiell Facebook-side
*  Seven Doors Hotel fra Firdaposten
Long Bien-broen

**Long Bien Bridge** (vietnamesisk: Cầu Long Biên) er en historisk fritt frambygg-bro over Den røde elv og som binder sammen byen Hanoi i Vietnam. Broen ble opprinnelig kalt *Paul Doumer-broen*.

## Historie
Broen ble bygget i perioden 1898–1902 av det franske foretaket Daydé & Pillé. På byggetidspunktet var dette en av de lengste broene i Asia, med en lengde på 2500 meter. For det franske kolonistyret var brobyggingen av strategisk betydning for å sikre kontroll over Nord-Vietnam. Broen var opprinnelig en jernbanebro. Fra 1899 til 1902 jobbet mer enn 3000 vietnamesere med byggingen.

Før Nord-Vietnam ble en selvstendig stat i 1954 ble broen kalt *Doumer-broen*; den var oppkalt etter Paul Doumer, som var generalguvernør i fransk Indokina fra 1897 til 1902, og senere ble fransk president. Doumer og hans etterfølger Paul Beau klippet snoren ved den offisielle åpningen av broen den 28. februar 1903; tilstede var også den vietnamesiske keiseren Thành Thái og en stor folkemengde.

Broen ble tungt bombardert under Vietnamkrigen på grunn av den strategiske posisjonen (det var da den eneste broen over Den røde elv, og den eneste veiforbindelsen mellom Hanoi og den viktige havnen Haiphong). Det første angrepet fant sted i 1967, og broens midtspenn sviktet etter et angrep fra 20 amerikanske F-105 jagerfly. Forsvaret av Long Bien fortsatte å spille en stor rolle for Hanoi, og er ofte nevnt i dikt og sanger. I mai 1972 ble broen utsatt for et av de første koordinerte angrepene som skjedde ved hjelp av laserstyrte «smarte bomber», og broen ble så ødelagt av dette angrepet at det tok et år før den igjen kunne brukes.

## Broen i dag
Noen deler av den opprinnelige broen er fremdeles intakt, mens store deler er bygget senere for å reparere skadene. Bare halvparten av broen har sin opprinnelige form. Mellom 1995 og 2010 pågikk det et langvarig reparasjons- og restaureringsarbeid på broen. I mai 2022 ble det imidlertid oppdaget to langsgående, dype sprekker i broen, og myndighetene besluttet umiddelbart å iverksette sikringstiltak og å utrede hva som ellers skulle gjøres på kort og lang sikt.

I dag bruker enkelte tog, mopeder, sykler og fotgjengere den falleferdige broen, mens all annen trafikk bruker den nærliggende Chuong Duong-broen og noen nybygde broer som: Thanh Tri-broen, Thang Long-broen, Vinh Tuy-broen og Nhat Tan-broen.

## Bilder

Fil:Cầu Long Biên.jpg|Nærbilde av brostrukturen
Fil:Long Bien Bridge 3796900232 1922457f90.jpg|Nærbilde av brostrukturen
Fil:Long bien bridge.jpg|Broen sett fra Den røde elv
Fil:Long Bien Bridge Sunset.jpg|Solnedgang over Den røde elv, sett fra Long Bien-broen


## Referanser


## Eksterne lenker
* 
* CIA report describing the bombing of the bridge in 1967
Stord Venstre

**Stord Venstre** er Venstres lokallag i Stord kommune. Stord Venstre ble stiftet 14. Juni 1884. Ved lokalvalget i 2019 fikk Stord Venstre en oppslutning på 4% og Geir Angeltveit som eneste representant i kommunestyret. Han var også Stord Venstres eneste representant i perioden 2015 til 2019.

## Historie
Stordøens Venstreforening, stiftet 14. Juni 1884 med Østen Eskeland som formann. Oppløst 19. Mars 1892 som følge av uenighet mellom den radikale og den moderate fløyen i partiet Venstre. Som resultat av denne delingen ble Stordøens rene Venstreforening og Stords Moderat-Conservative Forening stiftet.

Baard Haugland fra Stord Venstre ble statsråd i 1884 og kalles ofte den første bondestatsråd, mer presist var han den første statsråd som ikke hadde akademisk grad eller embete.

## Referanser


## Kilder

* "Stord Venstre 100 år". I Bladet Sunnhordland  13. Juni 1984.
* "Partiskiping og rikspolitikk på Stord før 1905". I Bladet Sunnhordland. 31. Mai 2005.
* Nils Olav Østrem (2005): Stord frå steinalder til oljealder, Band II: 1720 - 1900
* Yngve Skjæveland (2006): Stord frå steinalder til oljealder, Band III: 1900 - 2006

## Eksterne lenker
* Stord Venstre
* Hordaland Venstre
¡Uno!

***¡Uno!*** er det 9. studioalbumet til det amerikanske punk rock-bandet Green Day. Albumet er også det første av tre album i en trilogi bestående av albumene *¡Uno!*, *[[¡Dos!]]* og *[[¡Tré!]]* som blir utgitt mellom september 2012 og januar 2013.

## Sporliste
#«Nuclear Family»
#«Stay The Night»
#«Carpe Diem»
#«Let Yourself Go»
#«Kill The DJ»
#«Fell For You»
#«Loss Of Control»
#«Troublemaker»
#«Angel Blue»
#«Sweet 16»
#«Rusty James»
#«Oh Love»

### Singler
Det er utgitt tre singler fra albumet; «Oh Love», «Kill The DJ» og «Let Yourself Go». «Kill The DJ» ble kun lansert i Europa og Oseania via iTunes, mens «Let Yourself Go» kun ble lansert i Nord-Amerika via iTunes.

## Eksterne lenker
*
Yaki-Da

**«Yaki-Da»** var en svensk pop/danceduoen dannet i Göteborg i 1994. Gruppen består av Marie Knutsen og Linda Schönberg.

Den mest kjente sang av bandet er «I Saw You Dancing». Denne sangen var også populær i Norge.

## Diskografi

### Album
* *Pride* (1995) — SE #37, **NO #2**
* *A Small Step for Love* (1998)

### Singler
* *I Saw You Dancing* (1995) — SE #32, **NO #7**, DE #65, US #54, Billboad Dance Chart #11
* *Pride of Africa* (1995)
* *Show Me Love* (1995) — **NO #16**
* *Deep in the Jungle* (1995)
* *I Believe* (1998)

## Referanser


## Eksterne lenker
*
FLK «Hektoria»

**FLK «Hektoria»** kan sikte til:

*FLK «Hektoria» (1892), flytende hvalkokeri
*FLK «Hektoria» (1899), flytende hvalkokeri
Tesseney (distrikt)

**Tesseney** er en sub-region i Gash-Barka vest i Eritrea. Hovedstaden er Tesseney.

## Navn
Navnet Tessenei med diminutiv av Seney, eller Teseney, er ikke opprinnelig tigrinja men tigre, som betyr "la det være fint å bo". Det kalles også Sabbot av sine lokale innbyggere. I 1929 ble det kalt av de italienske kolonister landsbyen Gasperini.

## Demografi
Teseney sub-region er et område hvor åtte av de ni etniske grupper i Eritrea lever. En slik blanding av kulturelle skjønnhet og harmonisk liv som eksisterer blant alle etniske grupper gjør Tesseney et senter for gjensidig respekt og et symbol på enhet i mangfold.
Sub-regionen har 83 tusen innbyggere som bor i 11 administrative områder. Innbyggerne er først og fremst bønder, gjetere og handelsfolk.

## Infrastruktur
Tesseney sub-region er blant Eritreas landbruks- og økonomiske huber. Den geografiske plasseringen, der sub-region og spesielt byen Tesseney ligger er svært praktisk for transnasjonal økonomisk partnerskap mellom Eritrea og Sudan. Byggingen av en asfaltert vei som forbinder de to landene har gjort slik at borgere av de to landene få et raskt og effektivt transport system.

Alle administrative områder i sub-regionen har tilgang til drikkevann. For eksempel har fire administrative områder av byen Tesseneybærekraftig levering av drikkevann. Hovedsakelig har elven Gash vært den viktigste vannkilde for Tesseney sub-region. Nivået av underjordiske vann ressurser i sub-regionen har ennå ikke gått ned, til tross for å utnytte en slik ressurs i store mengder for landbruket og for husholdning bruker. Så langt har vannforsyning prosjekter, verdt 144 millioner nakfa, blitt implementert i sub-regionen.

## Eksterne lenker
* Tesseney sub-zone: Economic, Agricultural and Multicultural hub
FLK «Hektoria» (1892)

__NOTOC__

**FLK «Hektoria»** var et flytende hvalkokeri eid av den norske rederen Nils Bugge. Skipet ble bygget i 1892 som lasteskip DS «Arapahoe» ved William Grey & Co. i West Hartlepool, England for Arapahoe SS Co. Ltd. (W. Tapscott & Co.) i Liverpool. I 1897 ble hun solgt til Inchmaree SS Co. Ltd. (Hamilton, Fraser & Co., Liverpool) og omdøpt «Inchmaree». Hun ble på nytt solgt i 1909, denne gang til Dalgliesh SS Co. Ltd. (R. S. Dalgliesh, Liverpool). Året etter ble hun omdøpt «Wentworth».

I 1912 ble «Wentworth» kjøpt inn av Nils Bugge i Tønsberg og konvertert til hvalkokeri og deretter omdøpt FLK «Hektoria». Gjennom Hvalfangerselskabet Hektor hadde Bugge fått lisens til å etablere en landstasjon på Deceptionøya i Antarktis. Mens landstasjonen prosesserte kjøtt og bein, ble hvalspekket kokt om bord i «Hektoria» som lå oppankret i Whalers Bay. Med en tonnasje på 5&nbsp;002 brt var «Hektoria» en kort periode det største kokeriet i Antarktis.

Skipet ble torpedert og senket 26. april 1917 av den tyske ubåten U-43 på vei fra USA til England med olje. Ingen av besetningen omkom.

I 1928 kjøpte Nils Bugge inn det gamle passasjerskipet SS «Medic» og konverterte henne først til transportskip og året etter til flytende kokeri. Dette skipet fikk også navnet «Hektoria».

## Se også
*Liste over flytende hvalkokerier

## Referanser


## Litteratur
*Jonassen, Per og Eggen, Bernt (2001): *DAMP - Dampskipets æra i Vestfold 1827–1914*, Færder forlag, Tønsberg. ISBN 8279110313

## Eksterne lenker
* D/S Hektoria (+1917) www.wrecksite.eu
Arvid Åberg

**Arvid Åberg** (født 14. juni 1885 i Lofta, Västervik, død 8. november 1950 i Norrköping) var en svensk sleggekaster og skøyteløper.  

Åberg deltok under EM på skøyter, allround i 1905. Han gikk ikke siste distanse og ble derfor uplassert.

Han var også med i de svenske Allroundmesterskapene i hurtigløp på skøyter i 1904 (bronse), 1905 og 1906.

Under friidretts-SM i august 1911 i Jönköping forbedret han den svenske rekorden i slegge fra den 1-årgamle rekorden til Eric Lemming med nesten 2 meter til 45,18 meter. Lemming svarte 1 måned senere i Vänersborg med å ta den tilbake med et kast som var 1,63 meter lenger enn Åbergs kast.

I 1912 deltok han under Sommer-OL i Stockholm i sleggekast der han ble nummer 10, med et kast på 41,11 meter.
Sesongen 1913 satte han svensk årsbeste i slegge med 47,85 meter.

Han er far til Majken Åberg som deltok i diskos under Sommer-OL 1948 i London.

## Referanser




## Eksterne lenker
* 
;Som friidrettsutøver:
* Profil på www.sok.se
;Som skøyteløper:
Murat-sur-Vèbre

**Murat-sur-Vèbre** er en kommune i departementet Tarn i regionen Occitanie sør i Frankrike.

## Befolkningsutvikling
***Antall innbyggere i kommunen Murat-sur-Vèbre***

## Referanser


## Eksterne lenker
* 
* Kommunedata INSEE
Sportsåret 2013

**Sportsåret 2013** er en oversikt over hendelser, resultater, fødte og avdøde personer med tilknytning til sport i 2013.

## Konkurranser

### Januar

### Februar

### Mars

### April

### Mai

### Juni

### Juli

### August

### September

### Oktober

### November

### Desember

## Hendelser
**7. oktober:** Valg av vertsby til Sommer-OL 2020

## Dødsfall
### Januar
* 3. – Burry Stander, sørafrikansk terrengsyklist (25)
* 4. – Petter Fauchald, norsk fotballspiller (82)
* 11. – Tom Bourgin, fransk motorsyklist (25)
* 16. – Jevdokija Meksjilo, sovjetisk langrennsløper (81)
* 18. – Borghild Niskin, norsk alpinist (88)
* 19. – Abderrahim Goumri, marokkansk friidrettsutøver (35)

### Februar
* 8. – Knut Nesbø, norsk sportsjournalist (51)
* 8. - William Smith, amerikansk svømmer (88)
* 11. – Willy Andresen, norsk fotballspiller (88)
* 22. – Atje Keulen-Deelstra, nederlandsk skøyteløper (74)
* 24. – Paul Enock, australskfødt canadisk skøyteløper, skøytecoach og syklist (78 år)

### Mars
* 2. – Niels Hertzberg, idrettsleder (71)
* 3. – Luis Cubilla, uruguayansk fotballspiller (72)
* 14. – Mirja Hietamies, finsk langrennsløper (82)
* 24. - Jo Inge Bjørnebye, norsk skihopper (66)
* 27. - Hjalmar Andersen, norsk skøyteløper (90)

### Juli
* 16. - Torbjørn Falkanger, norsk skihopper

### November
* 12. - Erik Dyreborg, dansk fotballspiller
* 16. - Arne Pedersen, norsk fotballspiller (82)
Liste over tildelinger av Forsvarets medalje for edel dåd

**Liste over tildelinger av Forsvarets medalje for edel dåd** omfatter personer det er kjent har mottatt den norske militære utmerkelsen Forsvarets medalje for edel dåd siden denne medaljen ble innført i 1982. Medaljen kan tildeles militært og sivilt personell som har utvist rådsnarhet under farefulle forhold og dermed bidratt til å forhindre tap av menneskeliv eller avverget skade på materiell, eller som har vist personlig dyktighet og mot ut over det som kan kreves under farefulle forhold.

Forsvarets medalje for edel dåd er en annen utmerkelse enn de sivile Medaljen for edel dåd (innstiftet 1885) og Medaljen for redningsdåd til sjøs (innstiftet 1978). Listen omfatter ikke tildelinger av disse andre medaljene.

Oversikten er basert på omtale av tildelinger i media og i bøker. Den kan være mangelfull.

## Liste over tildelinger

## Se også
*Liste over tildelinger av Medaljen for edel dåd (sivil utmerkelse)

## Referanser
Ping (program)

**Ping** er et hjelpeprogram som benyttes for å utføre et ICMP-kall. Ping programmet sender en ekkoforespørsel til en tjener og beregner hvor lang tid det tar før den får svar.

## Historie
Ping-programmet ble første gang laget av Mike Muuss i desember 1983 som et verktøy for å feilsøke problemer i IP-nettverk. Han ga det navn etter lyden som en sonar lager, da metodikken er tilsvarende den som en sonar benytter for ekkolokalisering.

## Se også
* ICMP
* traceroute

## Referanser
Vietnams grønne korridor

**Vietnams grønne korridor** er en av de siste gjenværende lavlandsregnskogene og støtter betydelige bestander av truede arter. Den befinner seg i Hue og er i tillegg en del av Trường Sơn-fjellene. I dette område renner noen av Vietnams lengste gjenlevende elvestrekninger i lavlandet med intakt skogshabitat, som mates inn i Parfymeelven. Regnskogene i dette området har sannsynligvis vært et kontinuerlig uforstyrret skogdekke i tusener av år, og gir unike habitater for mange arter som et resultat av dette.

## Den grønne korridor-prosjektet
Den grønne korridor-prosjektet er et fireårig initiativ som startet i juni 2004 som ble iverksatt av WWF Greater Mekong-programmet og Thua Thien Hue-provinsens skogvernavdeling. Ifølge avtalen, som ble undertegnet i Huế 7. mai 2004, har Det globale miljøfondet, WWF og *SNV Netherlands Development Organisation* donert to millioner amerikanske dollar for å beskytte det biologiske mangfoldet. Prosjektet får også støtte fra *Thua Thien Hue-provinsens folkekomité*. I tillegg har det blitt gitt støtte fra United States Fish and Wildlife Service, under *Multinational Species Conservation Fund* og *Concannon Foundation*, for primatundersøkelser og -bevaringsarbeid. En skog på 1 340&nbsp;km2 med dyrebar skog i distriktene A Luoi, Nam Dong og Huong Thuy i Thua Thien-Hue-provinsen skal bli bedre beskyttet med en ny metode for å sikre høyere effektivitet. Prosjektet, som varte fra 2004 til 2008, hadde til hensikt å komme til nytte for lokalsamfunnet og å redusere utnyttelse av skogens ressurser og trusler mot truede dyrearter.

## Referanser


## Eksterne lenker
* The Green Corridor Project
5 Centimeters Per Second

***5 Centimeters Per Second*** (秒速５センチメートル) (5 centimeter per sekund) er en japansk animasjonsfilm, en såkalt anime, av regissøren Makato Shinkai. Den hadde premiere i mars 2007 på Cinema Rise i Shibuya, Tokyo.

Filmen er delt i tre avsnitt: *Cherry Blossom, Cosmonaut* og *5 centimeters per second*, som tilsammen har en spilletid på cirka én time. Hver av delene forteller en egen separat beretning, men sett etter hverandre kombineres fortellingene til en lengre historie som begynner i Japan på 1990-tallet og ender i moderne tid. Hver av delene er sentrert rundt en gutt ved navn Takaki Tōno og utspiller seg på forskjellige stadier i livet hans. Historien handler om Takaki og hans forhold til en jente ved navn Akari Shinohara som han møtte på barneskolen. Filmen forteller om hvordan dette forholdet definerer Takaki som person, og hvilken innvirkning dette bekjentskapet får for hans senere liv.

I likhet med Makato Shinkais tidligere filmer er det musikeren Tenmon som står for filmens musikalske lydspor.

## Referanser


## Eksterne lenker
*
Gerrit Schotte

**Gerrit Fransisco Schotte** (født 9. september 1974) er en politiker fra Curaçao, og er den nåværende lederen av Movementu Futuro Kòrsou (MFK), landets nest største parti etter valget i 2010. 

MFK dannet regjering sammen med Pueblo Soberano og Partido MAN fra den 4. september 2010. Denne koalisjonen overvåket oppløsningen av De nederlandske Antiller den 10. oktober 2010. Schotte ble da den første statsminister i landet Curaçao. Schotte var en av de yngste i moderne historie som ble statsminister. 

Han satt til 29. september 2012 og måtte gå av etter at regjeringen hans tapte sitt parlamentarisk flertall.

Schotte ble i mars 2016 dømt til tre års fengsel for å ha mottatt bestikkelser, korrupsjon og hvitvasking av penger. Midlene gjorde det mulig å etablere partiet MFK. Han ble også dømt til tap av retten til å inneha politisk verv i fem år. Schotte anket dommen, men anken ble avvist.

## Referanser
Ye Changchi

**Ye Changchi** (; født 1849 i Suzhou i Kina; død 1917) var en kinesisk historiker, bibliofil og embedsmann. Han regnes som en ledende Dunhuang-forsker.

## Referanser


## Eksterne lenker
* Ye Changchi Pioneer of Dunhuang Studies
Albus

**Albus** var en myntenhet som siden senmiddelalderen fikk utbredelse i deler av det hellige romerske rike av den tyske nasjon, fremfor alt i Rhinland.

Myntenheten Albus ble innført på midten av 1300-tallet i Trier, og nevnes i 1372 i en myntavtale mellom Köln og Trier. I tidens løp ble Albus anerkjent som felles myntenhet av kurfyrstene i Trier, Mainz og Köln, og ble tatt i bruk av tallrike tilgrensende territorier. Gjennom myntediktet fra greven Wolfgang Wilhelm av Pfalz-Neuburg av 1. september 1620, innførte hertugdømmet Jülich-Berg en inndeling av valutaen i 1 Reichstaler = 78 Albus, og 1 Albus = 12 Heller. Under tredveårskrigen (1618&ndash;1648) mistet myntenheten sin betydning, men ble fortsatt preget regionalt i bl.a. Hessen på 1700-tallet. I mellomtiden vant Stüber større betydning.
Loonse en Drunense Duinen

**Loonse en Drunense Duinen** er en nasjonalpark beliggende syd i Nederland, mellom byene Tilburg, Waalwijk og 's-Hertogenbosch. Området har vært nasjonalpark siden 2002. Det har et areal på 35&nbsp;km².

## Eksterne lenker
*
Forfatningsdomstolen i Østerrike

**Forfatningsdomstolen i Østerrike** (tysk: Verfassungsgerichtshof) har som oppgave å kontrollere at reglene i den østerrikske forfatningen overholdes. 

## Domstolens oppgaver og myndighet
Forfatningsdomstolens formål er å verne om demokratiet og rettsstaten. Domstolen kan som ledd i dette overprøve lover og reglers grunnlovmessighet. Alle statlige organer og dessuten institusjoner som ivaretar statlige funksjoner, er forpliktet til å følge forfatningen. I de tilfeller der det foreligger et påstått brudd på forfatningsreglene er den østerrikske forfatningsdomstolen det eneste organ som kan avgjøre saken og gi pålegg i den. 

Forfatningsdomstolen trer ikke i virksomhet på eget initiativ, men etter krav fra borgerne eller andre. Østerrikes forfatning, det vil si selve grunnloven (Bundes-Verfassungsgesetz (B-VG)) og de øvre forfatningslover (Verfassungsgerichtshofgesetz (VfGG)) som også inngår i begrepet forfatningen, gir regler om hvem som kan kreve at domstolen tar en sak til behandling.

Domstolen inngår ikke i det ordinære instanssystem, men er selvstendig domstol innenfor sitt område.

## Historie
Forløperen til forfatningsdomsolen var Reichsgericht som eksisterte mellom 1867 og 1919. Denne domstolens virkeområde omfattet bl.a. spørsmål om myndigheters kompetanse, formuesrettslige krav mot offentlige myndigheter og mellom offentlige organer, samt borgernes klager over myndighetenes krenkelse av deres politiske rettigheter. Disse oppgavene ble i 1919 overført til Forfatningsdomstolen og da i et utvidet omfang.

## Sammensetning og oppnevning
Forfatningsdomstolen består av en president, en visepresident og ytterligere tolv medlemmer samt seks varamedlemmer. Dommerne blir oppnevnt av Forbundspresidenten etter forslag av regjeringen, Nasjonalrådet og Forbundsrådet.

## Referanser

## Eksterne lenker
*
Station Hof

**Station Hof** (Hof, etter *kongelig hofleverandør*, kjælenavnet på Carlsbergs pilsnerøl) var navnet på Carlsberg bryggeris godsbanegård i Valby ved København. Herfra ble det kjørt øl til depotene vest for Storebælt. Det første tog med øl forlot stasjonen i 1937, men det var først i begynnelsen av 50-årene at stasjonen ble en integrert del av den nye tappehall *Ny Tap*.

Stasjonen ble brukt av Carlsberg frem til 1985, og heretter har den hatt forskjellige eiere. Bygningen er nå nedrevet for å gjøre plass til Carslberg stasjon, som erstattet Enghave stasjon.

## Referanser


## Eksterne lenker
* 
* Station Hof, Carlsbergs Godsbanestation
Stüber

**Stüber** var en myntenhet som ble benyttet i det nordvestlige Tyskland innenfor det hellige romerske rike av den tyske nasjon fra 1400-tallet til 1800-tallet, spesielt innenfor det område som idag utgjør Nordrhein-Westfalen.

Mynten oppstod før desimaltallsystemet, og var inndelt i 4 Pfennig eller 2 Deut. Den var forgjengeren til den senere nederlandske Stuiver.
Phong Nha-grotten

**Phong Nha-grotten** er en grotte i Phong Nha-Ke Bang nasjonalpark i Vietnam. Det er denne grotten som er har gitt navnet til hele nasjonalparken.

## Størrelse
Grotten er  meter lang. Phong Nha-grotten består i dag av et stort sammenhengende grottenettverk av 18 mindre grotter. Den høyeste grotten er Thung-grotten med 133 meter. Selve Phong Nha-grotten er 83 meter høy.

Grotten er den mest kjente grotten i hele nasjonalparken. Grotten har en  meter lang underjordisk elv. Forskere har så langt målt grottesystemet til 44,5&nbsp;km, men det er kun de første 1500 meterne som er tilgjengelig for turister via båt.

Grotten var lenge regnet som den største i hele Vietnam, men er i dag den nest største etter at Son Doong-grotten ble oppdaget i samme nasjonalpark i 2009.

## Historie
Duong Văn var den første vietnameser som beskrev Phong Nha-grotten allerede i 1550. Phong Nha ble senere avbildet i ni urner i byen Hue. I 1824 ble navnet på grotten endret til "Dieu Ung Chi enn" (Han Tu: 妙 应 之 神) av kong Minh Mang. Den ble også kalt "enn Hien Linh" av konger i Nguyen-dynastiet (Han Tu: 神 显灵).

I midten av 1800-tallet utførte den franske presten Léopold Michel Cadière en ekspedisjon for å utforske Phong Nha. Her oppdaget han gamle innskrifter fra Champa-dynastiet. I 1924 ble det erklært av den engelske utforskeren "Barton" at hulen var enestående og uten sidestykke blant alle grotter som hittil var kjent.

Den første delen av grotten ble likevel offisielt oppdaget i 1992.

## Referanser
Thunnus orientalis

***Thunnus orientalis*** er en tunfiskart. På engelsk kalles den *Pacific bluefin tuna*, og den er altså en av tre ettertraktede artene av «blåfinnet tunfisk», men den er ikke truet i samme grad som de to andre artene.

Den dypeste delen av kroppen er under midten av første ryggfinne. Andre ryggfinne er høyere enn den første. Brystfinnene er svært korte, mindre enn 80 prosent av hodets lengde. Arten har svømmeblære. Nedre del av sidene og buken er sølvhvit med fargeløse tverrstriper som veksler med rader av fargeløse flekker. 
 
Den første ryggfinnen er gul eller blå; den andre rødbrun. Gattfinnen og småfinnene er grågule med svart kant. Den store kjølen midt på sporden er svart hos voksne eksemplarer. Den er blant de største tunfiskartene og maksimal lengde er 300&nbsp;cm. Vanlig lengde er 200&nbsp;cm. 

*Thunnus orientalis* lever epipelagisk, som regel ute på åpent hav, men av og til kommer den inn til kystene. Den er svært tolerant med hensyn til vanntemperatur. Den ferdes i stimer inntil den når en vekt på 40&ndash;80&nbsp;kg. Stimene består av individer med samme størrelse, og kan også omfatte andre arter, som albakor, gulfinnetun, storøyd tunfisk, bukstripet bonitt, *[[Auxis thazard]]*, *Sarda chiliensis* og *Seriola lalandi*.

*Thunnus orientalis* ble tidligere regnet som en underart av makrellstørje (*T. thynnus*), som forekommer i Atlanterhavet. De to artene kan ikke skilles på utseendet, men genetiske data viser at den nærmeste slektningen til *T. orientalis* er albakor, og ikke makrellstørje.

*T. orientalis* er hovedsakelig utbredt i tempererte farvann i det nordlige Stillehavet. Her finnes arten fra Alaskabukta til Californiahalvøya, og fra Sakhalin i Okhotskhavet til nordlige deler av Filippinene. Den er også funnet fire steder sør for ekvator: vest for Australia, i Papuagulfen, ved New Zealand og i Fransk Polynesia.  

Arten vandrer etter årstidene mellom gyteområder med varmt vann og områder med mye næring og kaldere vann. Den er en opportunist som eter mange forskjellige fiskearter, krepsdyr og blekkspruter. Selv blir den jaktet på av spekkhogger og kortfinnegrindhval, men få predatorer angriper de største individene.

Det drives et intenst fiske etter *Thunnus orientalis*, spesielt av japanske fartøyer, som driver fiske i hele utbredelsesområdet. Den er ettertraktet i Japan som råstoff for sushi og sashimi, og det betales svært godt for bukstykker med mye fett. Et eksemplar på 311&nbsp;kg ble solgt for i underkant av  i 2010. Arten regnes ikke som overfisket, og i perioden 2000&ndash;2004 lå årlig fangst mellom .

## Litteratur
* 
* 

## Eksterne lenker
* 
* 
* 
*  (*T. orientalis* betraktes som en underart)
*
Nina Wang

**Nina Wang**, eller **Kung Yu Sum** (kinesisk: 龔如心, pinyin: *Gŏng Rúxīn*; 1937–2007) var en kinesisk forretningskvinne. Med en samlet formue på anslagsvis 9,3 &nbsp;milliarder euro var hun Asis rikeste kvinne.

I 1955 giftet hun seg med Teddy Wang. De reiste til Hongkong, der Teddy etablrete Chinachem, et legemiddelforetak som skulle bli til et av Hongkongs største selskaper.

I april 1983 ble Teddy Wang kidnappet og holdt fanget i åtte dager inntil Nina hadde betalt 11&nbsp;millioner US-Dollar i løsepenge. I april 1990 ble Teddy bortført på nytt. Etter hans forsvinning overtok Nina Wang ledelsen av selskapet og utviklet det videre.

## Referanser


## Eksterne lenker
* HK richest lady wins will battle, Sept. 2005.
* Wang's Legacy: Sex, Lies And Litigation , *[[Forbes Magazine]]*, Nov. 2002.
* PROBATE ACTION NO.8 OF 1999
* "Little Sweetie" ist tot, SPIEGEL ONLINE, 4. April 2007
Zhou Zhengyi

**Zhou Zhengyi** (; født 1961 i bydistriktet Yangpu i Shanghai i Folkerepublikken Kina) er en ledende kinesisk forretningsmann i eiendomsbransjen i Shanghai. Han ble en gang regnet som den 11.te rikeste i Kina. I 2004 ble han anklaget for å være innblandet i en større forretningsskandale, og dømt til tre års fengsel. Straffen ble ansett som mild.
Zhu Jun (forretningsmann)

**Zhu Jun** (kinesisk: 朱骏; født 7. oktober 1966 i Shanghai i Folkerepublikken Kina) er en kinesisk forretningsmann. Han er grunnlegger av det  NASDAQ-noterte The9 Limited, en onlinespillsoperatør mest kjent for å ha hatt lisens for World of Warcraft og en rekke andre spill i Kina. Zhu Jun kjøpte i 2005 fotballklubben Shanghai Shenhua.
Zhu Jun

**Zhu Jun** er navnet til flere personer:

* Zhu Jun (forretningsmann) (朱骏, født 1966)
* Zhu Jun (fekter) (朱俊, født 1984)
Cui Rong

**Cui Rong** (tradisjonell kinesisk: 崔融, forenklet kinesisk: 崔融, pinyin: *Cuī Róng*, født 653, død 706) var en dikter i Tangdynastiets tid i Kina, og under keiserinne Wu Zetian. Hans dikteriske stil var typisk for tiden. Han er kjent for å ha sammensatt antologien *Kostbare herligheter* (*[[Zhuying ji]]*), som bestod av dikt av ham selv, Li Jiao (644-713), Zhang Yue (677-731) og andre. Dette verket var lenge ansett som tapt, men i Dunhuang ble det så funnet det som må være omtrent en femtedel av originalen, med 55 dikt skrevet av 13 diktere. 

## Referanser


## Litteratur
*Yu, Pauline (2002). "Chinese Poetry and Its Institutions", in *Hsiang Lectures on Chinese Poetry, Volume 2*, Grace S. Fong, editor. Montreal: Center for East Asian Research, McGill University.
François Yabré

**François Yabré Tobasègnou** (født 10. mai 1991 i Guitry i Elfenbenskysten) er en fotballspiller fra Burkina Faso som har spilt for Mjøndalen, Strømmen, Kongsvinger og HamKam. Yabre er opprinnelig fra Elfenbenskysten, og spiller i forsvar (midtstopper) eller som midtbanespiller. Han spiller ofte en liberorolle i forsvar. 

Yabré ble ikke tilbudt ny kontrakt med Kongsvinger etter å ha ledet klubben som kaptein mot opprykk til 1. divisjon høstsesongen 2015. I slutten av desember 2015 skrev han under på en toårskontrakt med Hamarkameratene. Han fikk ikke fornyet kontrakt i HamKam etter at de rykket opp til 1. divisjon i 2017.

## Landslagskarriere
Yabré fikk sin debut for  i en vennskapskamp borte mot  den 14. august 2013 (1–2) da han kom inn som innbytter for Steeve Yago i andre omgang.

## Referanser


## Eksterne lenker
* 
* Spillerprofil hos Strømmen IF
* Spillerprofil hos Altomfotball.no
Schwäbisch Hall

**Schwäbisch Hall**, også bare kalt **Hall** er en by i den nordøstlige delen av den tyske delstaten Baden-Württemberg, omkring 37 km øst for Heilbronn og 60 km nordøst for Stuttgart. Den er hovedsete og største by i Landkreis Schwäbisch Hall.


Fil:Schwäbisch Hall 2000 -Am Markt 2- by-RaBoe-008.jpg|Clausnitzerhuset
Fil:Schwaebisch_Hall_Historic_Center_and_Comburg.jpg|Gamlebyen
Fil:Comburg_2007.jpg|Borgen Comburg
Fil:Schwaebisch_Hall_city_hall.jpg|Det barokke rådhuset fra 1735


## Referanser


## Eksterne lenker
*
Kim André Brandtzæg

**Kim Andre Brandtzæg** (født 13. juni 1988) er en norsk tidligere fotballspiller.

Han er fra Hemne i Trøndelag. Han skrev under for Strømmen Idrettsforening 26. august 2012. Han kom på det tidspunkt fra Byåsen hvor han hadde spilt et halvt år, og før dette for blant annet Levante. Brandtzæg startet karrieren i KIL/Hemne Fotball, og spiller i angrep.

## Referanser


## Eksterne lenker
*
Andreas Bech Jürgensen

**Andreas Christian Bech Jürgensen** (født 1840 i Alstahaug, død 1895 i Mosjøen) var to ganger ordfører i Mosjøen og handelsmann.

## Biografi
Jürgensen var sønn av Asmus Jürgens fra Flensborg og Anna Catharina Bech på Skei i Alstahaug. Han var gift med sitt søskenbarn Henriette Christiane Bech. Jürgensen var handelsmann i Mosjøen etter at han gjennom sin morsslekt arvet et gammelt handelshus der. Foruten handel drev Jürgensen blant annet med sølvgruver, sagbruk, båtbyggeri og fraktefart innenlands og utenlands. Han var eier av Sandnessjøen.

Jürgensen oppnådde en fremtredende stilling i byen, noe som i 1875 fikk ham valgt til byens første ordfører. Han var også varaordfører og medlem av bystyret. Jürgensen var en av grunnleggerne av Mosjøen Handelsstandsforening.

Jürgensen er stamfar til en av byens fremste familier, som i generasjoner er vært skipsmeklere.

## Referanser


## Litteratur
* Jacobsen, Kjell: *Overgangstid : Vefsnbygdene ca. 1820 — 1900* i *Vefsn bygdebok*, bind II. Side 411. Vefsn bygdeboknemnd. Mosjøen, 1975. ISBN 82-990173-3-5
* Lillegaard, Per, og Leif B. Lillegaard: *Fedrene*, Side 92. 1979.
* Lokalhistoriewiki: Andreas Bech Jürgensen (d.e.), Jürgensen (handelsmenn i Mosjøen)
Urban Landscapes (album)

***Urban Landscapes*** er et album med Dj Falk. Det ble utgitt i juli 2012, på Hot Club Records (katalognummer  RN162131). Alle sporene er skrevet av DJ Falk, og coveret som viser en sammensmelting av villmark og storby, er laget av Dj Falk i samarbeid med den tysk-norske kunstneren Svenja Bäcker.

## Sporliste
#«Checkpoint Charlie»
#«Mysterious Red Devil»
#«The Creek»
#«Berliner U-bahn»
#«Burning»
#«Generals Garden»
#«Mystic Ice»
Fleskepølse

**Fleskepølse** er en tradisjonell norsk matrett som benyttes som pålegg i kald tilstand. Den inneholder svinekjøtt, flesk, salt, løk, nellik og pepper og konsistensen er myk. Fleskepølsen er innpakket i en plasthylse og har gjerne en fettrand ut mot plasten, litt avhengig av produsent. En smaksvariant er røkt fleskepølse. Norsk fleskepølse er ikke det samme som svensk *fläskkorv*.

## Referanser


## Eksterne lenker
* Næringsinnhold,Nasjonal digital læringsarena
*  Gildes ingrediensliste
* Brødrene Ringstads ingrediensliste
* Oppskrift på fleskepølse (besøkt 24. september 2012)
Zara Levina

**Zara Aleksandrovna Levina** (1906–1976) var en sovjetisk komponist, pianist og forfatter av jødisk opphav.

## Liv og virke
Levinas foreldre drev en liten butikk; faren var amatørfiolinist og underviste i russisk. Hun studerte klaver i Odesa og ble uteksaminert med gullmedalje. Ved konservatoriet i Moskva studerte hun klaver hos F. Blumenfeld og komposisjon hos Nikolaj Mjaskovskij og Reinhold Glière. Hun ble uteksaminert i 1932.

I sine unge år var Zara Levina sterkt påvirket av komponistene Rakhmaninov, Skrjabin, Prokofjev, Beethoven og Schumann, og inspirasjonen av disse fem kan spores i verkene hennes. Hun skrev enkle melodier i en melodisk, lyrisk og likevel personlig stil som hun oppnådde takket være fin oppmerksomhet om detaljene, en delikat harmonikk og variert tekstur.

Verklisten hennes består hovedsakelig av vokalverk:  romanser og barnesanger. Dessuten skrev hun to pianokonserter, to fiolinsonater og verk for piano solo. Pianokonsert nr 2 er spilt inn av Moskva Symfoniorkester under ledelse av Veronika Dudarova og fiolinsonate nr 1 med David Ojstrakh på fiolin.

Hun var gift med komponisten Nikolai Tsjemberdsjij (1903–1948).

## Referanser


## Eksterne lenker
* 
* Zara Levina på Onno van Rijens webside om sovjetkomponister
* Zara Levina  på mugi.hfmt-hamburg.de (Hochschule für Musik und Theater Hamburg)
* 
* Dmitrij Trunov synger Levinas romanse «Vakre øyne», youtube.com
Hertugdømmet Jülich-Berg

**Hertugdømmet Jülich-Berg** var en personalunion som oppstod mellom hertugdømmet Jülich og hertugdømmet Berg innenfor det hellige romerske rike av den tyske nasjon. Hertugdømmet eksisterte fra 1423 til 1795, og begge territoriene hadde en felles hertug med en stemme i Riksfyrsterådet.
Bakkasund

**Bakkasund** er en bygd på øya Storakalsøy i Austevoll kommune i Vestland fylke.

## Bakkasund ferjekai
Bakkasund ferjekai er en nedlagt ferjekai på østsiden av Kvaløya, som ligger øst for Storakalsøy. Herfra var det ferjeforbindelse til Austefjorden i Sund kommune fra 1988 til 1995, og til Barmen på Hundvåkøy frem til 1999, da Bakkasundbrua åpnet.

## Referanser
Budsjord Gard

**Budsjord gard** er en fredet middelaldergård i Dovre kommune i Innlandet. Gården ble drevet med tradisjonelt og variert husdyrhold fram til 1950-tallet. Tunet består av 17 antikvariske bygninger. Gammelt inventar og driftsredskaper er bevart. Gården var tidligere underlagt Nidaros bispedømme. Navnet på garden kommer av "Biskupsgjerdi" som betyr "biskopens inngjerdede jorde". Tidligere var det erkebiskopen som eide garden sammen med flere andre garder i Dovre. Nyere forskning rundt de gamle fangstanleggene i Dovre tyder på at det var villreinfangsten som gjorde bygda så interessant for bla. erkebiskopen.

Gardstunet er nå skilt fra hovedgarden og har i sommermånedene omvisning, servering og overnatting. Pilegrimsleden mellom Oslo og Trondheim gjennom Gudbrandsdalen går forbi Budsjord. Her er det overnatting for pilegrimer.

## Referanser


## Eksterne lenker
*
Hjerkinn fjellstue

**Hjerkinn fjellstue** er ei fjellstue som ligger på Dovre, der den gamle ferdselsveien over Dovrefjell møter den øverste delen av Folldal.

## Historie
Hjerkinn fjellstue var den første av fjellstuene på Dovrefjell, som ifølge tradisjonen ble etablert av kong Øystein Magnusson (1103–1123) for å gi pilegrimsfarerne husly over fjellet. Datidens ferdselsvei gikk litt øst for det som i dag er kjent som «Kongeveien», det vil si gjennom Kvitdalen, bak Knutshø og fulgte så fjellene frem til Rise på Oppdal.

I desember 1718 ble alle fjellstuene over Dovre satt i brann av norske soldater, slik at ikke de svenske troppene til general Armfeldt kunne ta seg over fjellet på vei sørover etter tilbaketrekkingen fra felttoget i Trøndelag. 

Fjellstuene på Dovre ble gjenreist, og Hjerkinn fikk en liten tømmerstue, «Karstua», av Kong Fredrik i 1719. Bygningen med «Gamlekjøkkenet» ble satt opp i 1728; det første store huset oppført etter brannen. 

På 1800-tallet økte aktiviteten på Hjerkinn, og de begynte å ta imot faste gjester for lengre opphold i tillegg til den tradisjonelle fjellstuevirksomheten. 

18. juli 1990 brant hovedhusene på Hjerkinn igjen, men ingen omkom eller ble skadet.

## Fjellstua i dag
Den nye fjellstua ble tegnet av arkitekt Askeland, og sto ferdig 10. januar 1992.

Hjerkinn drives både som gård og fjellstue, og er Norges eldste familiebedrift med uavbrutt drift. Dagens eier Anne M. Hjerkind Ekre, som driver fjellstuen sammen med sine barn Anne Stine og Martin, er direkte etterkommer av slekten som har vært på Hjerkinn siden 1600-tallet.

## Eksterne lenker
* Hjerkinn Fjellstue og Fjellridning
Zichyújfalu

**Zichyújfalu** er en landsby i Fejér fylke, Ungarn. Like ved ligger også bosetningene Gárdony, Pusztaszabolcs, Seregélyes og Szabadegyháza. Byen har jernbaneforbindelse gjennom linje 44 (Székesfehérvár–Pusztaszabolcs).

## Historie

Det første nedskrevne om Zichyújfalu stammer fra 1239.

## Referanser


## Eksterne lenker
*
Bellman

**Bellman** kan vise til:

* Carl Michael Bellman – svensk dikter og visesanger
* Bellman (tobakk) – svensk tobakksmerke
* Arne-Johan Rauan – musiker fra Larvik
Miguel Hamutenya

**Miguel Marcado Hamutenya** (født 7. april 1993 i Namibia) er en namibisk fotballspiller, som siden 25. august 2012 spiller for Strømmen IF. Han kom på det tidspunkt fra St. Andrews FC på Malta hvor han hadde signert og tilhørt stallen i et år, og hvor han samtidig signerte sesongen for samarbeidsklubben Glasgow Rangers sitt U19-lag i Skottland fra desember 2011. Men på grunn av problemer med oppholdstillatelsen i Skottland, måtte han avslå spill i Rangers, og ble tilbudt kontrakt med andredivisjonslaget Morecambe FC hvor det også oppstod problemer med oppholdstillatelse. Han signerte derfor for norske Strømmen IF i Adeccoligaen. 

Hamutenya er kjent for å være en offensiv høyre beck.

Før oppholdet i Skottland og Malta spilte han blant annet Bnei Sakhnin i eliteserien i Israel og spilte også i England for Bolton Wanderers International Academy . Miguel Hamutenya startet karrieren i Namibia, og spiller i forsvar.

Hamutenya tok sin fotballutdanning i Bolton Wanderers FC sitt fotballakademi *Edukicks* som ungdomsspiller i to år. Samtidig spilte han for aldersbestemte landslag i Namibia fra U15 til U20.

Hamutenya ble i november 2013 innkalt til å spille for nasjonallaget til Namibia mot Mosambik.

## Eksterne lenker
* 
* Hamutenya joins Glascow Rangers - *Namibia Sports*, 17. desember 2011
* Namibian defender disappointed by collapse of Rangers and Aberdeen moves - *Sports TV*, 2. mars 2012.
Václav Kaprál

**Václav Kaprál** (1889–1947) var en tsjekkisk komponist.

## Liv
Kaprál studerte komposisjon hos Leoš Janáček fra 1907 til 1910 og hos  Vítězslav Novák fra 1919 til 1920. Han studerte klaver hos , ,  og til slutt  i Paris. Kaprál  stiftet en privat musikkskole i 1911. Mellom 1919 og 1928 var han korleder og musikkritiker for flere tidsskrift og i 1920-årene opptrådte han dessuten i en klaverduo med . Fra 1927 underviste han ved  Masaryk-universitetet i Brno og ble i 1935 professor ved konservatoriet og medlem av det tsjekkiske vitenskapsakademiet. Han ble arrestert av Gestapo i 1942 og satt i konsentrasjonsleiren i Swatoborschitz til frigjøringen. Fra 1946 underviste han ved musikkakademiet i Brno. Også datteren Vítězslava Kaprálová ble en kjent komponist.

Kaprál skrev omtrent femti verk: sonater, sonatiner og andre klaverstykker, to strykekvartetter, en pianokvartett, en messe, korverk, lieder og bearbeidelser av folkesanger.

## Referanser


## Litteratur
* : *Václav Kaprál. Kapitola z historie české meziválečné hudby*. Blok, Brünn 1968.
* Václav Kaprál, Kapralova Societys webside
*
Formel 1-sesongen 1953

**Formel 1-sesongen 1953** besto, som i , av et mindre antall rene Formel 1-løp, som følge av FIAs beslutning om at verdensmesterskapet igjen skulle kjøres etter Formel 2-reglementet i stedet for Formel 1, bortsett fra Indianapolis 500 som ble kjørt etter AAA-regler. Dette var den fjerde sesongen i FIAs verdensmesterskap for førere. Den startet 18. januar 1953 og ble avsluttet 13. september etter ni løp. Mesterskapet ble vunnet av Alberto Ascari, som kjørte for Scuderia Ferrari.

I tillegg til Formel 1-løpene og Formel 2-løpene som inngikk i verdensmesterskapet, ble det også arrangert en rekke Formel 2-løp som ikke inngikk i verdensmesterskapet.

## Oppsummering av sesongen
Ferrari dominerte igjen verdensmesterskapet, og vant syv av de åtte grand prix-løpene. Men Juan Manuel Fangio var en sterk utfordrer i sin Maserati, og han endte på andreplass i mesterskapet og tok seieren i løpet på Monza. Ascari strakte sin seiersrekke til ni løp på rad før hans teamkamerat Mike Hawthorn ble den første britiske vinneren av Frankrikes Grand Prix i Reims, etter en spennende kamp med Fangio.

1953 var også den første virkelig globale sesongen i verdensmesterskapet, med et løp i Argentina. Løpet der ble imidlertid preget av ulykken hvor Ferraris Giuseppe Farina krasjet inn i en ubeskyttet folkemengde og ni tilskuere omkom. Dette var de første dødsfallene i Formel 1.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1953. Lista omfatter ikke de som bare deltok i Indianapolis 500. 

## Sluttresultat førermesterskapet 1953
Poeng ble gitt til de første fem plassene med henholdsvis 8, 6, 4, 3 og 2 poeng. 1 poeng ble gitt for raskeste runde. Poeng for delt kjøring ble delt likt mellom førerne, uansett hvor mange runder hver av dem hadde kjørt. Kun de fire beste av de åtte løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

**Noter til tabellen:**
*  - Plasseringer delt mellom førere som delte bil.
*  Raskeste runde (1 poeng)

## Resultater fra løp utenom verdensmesterskapet
Øvrige Formel 1/Formel 2-løp i 1953, som ikke inngikk i verdensmesterskapet.

## Referanser


## Eksterne lenker
*
Kongsvoll fjellhage

**Kongsvoll botaniske fjellhage** er en åtte dekar stor fjellhage som ligger 890 moh., ved Kongsvold Fjeldstue på Dovrefjell. Det er en naturhage med lokal flora og vegetasjon. 

Fjellhagen er den eneste botaniske fjellhagen i Skandinavia. I hagen finnes de fleste vanlige karplantene fra fjellet i Sør-Norge. I tillegg er det en del mindre vanlige planter og noen som særlig kjennetegner den rike floraen på Dovrefjell.

I alt er det ca. 250 arter av karplanter i hagen, i tillegg til noen moser og lavarter. De aller fleste plantene er kommet til naturlig, og informasjonsskilt settes opp der plantene vokser. Hagen viser planter som vokser i skyggefulle berg, fuktige søkk, på tørre rabber og knauser og ved bekker, og det er et nettverk av stier i området.

Fjellhagen ble opprettet i 1924 av botanikeren Thekla Resvoll i et samarbeid med NSB. Hun drev hagen sammen med NSBs gartnere fram til 1947. Da overtok Rolf Nordhagen fra universitetet i Oslo ansvaret. I 1965 tok Olav Gjærevoll initiativ til at fjellhagen skulle ligge under Vitenskapsmuseet i Trondheim. Noen år senere ble Kongsvoll biologiske stasjon opprettet og fjellhagen ble en del av ansvaret til den biologiske stasjonen. Den første bestyreren var Simen Bretten. Han tok i 1990 initiativ til at fjellhagen skulle flyttes fra stasjonen og opp til Fagerhaugen, like sør for fjellstua. I 2020 besluttet NTNU Vitenskapsmuseet at de ikke ville drive fjellhagen videre. Da ble det tatt et lokalt initiativ for videre drift. Venneforeningen Kongsvoll botaniske fjellhage ble opprettet, og foreningen har drevet hagen fra sommeren 2021.

Til fjellhagens 100-års jubileum i 2024 er det utgitt en bok; Fjellhagen på Dovrefjell.

## Referanser


## Litteratur
* 
* 

## Eksterne lenker
*Botaniske verdier i Dovrefjell-området .
*Kulturlandskapet på Kongsvoll.
*Artsliste for Kongsvoll fjellhage 2005-2011.
Dombås kino

**Dombås kino** er en kino på Dombås i Innlandet.

Kinoen ble bygd av den tyske okupasjonsmakta under andre verdenskrig. Ei stor mengde tyske soldater var stasjonert på Dombås under krigen, og kinoen ble bygd som et velferdstiltak. Dombås kino var svært avansert for sin tid og hadde 550 sitteplasser, amfi, offiserlosjer og orkestergrav.

Etter krigen ble bygningen overtatt av kommunen som kinolokale for tettstedet Dombås, og er fortsatt i bruk som kino. Dombås kino ble valgt som Dovre kommunes tusenårssted i 2000.

Bygningen har fram til i dag stått relativt uendra, og har høy verneverdi som eksempel på tysk arkitektur i Norge under krigen. Bygningen ble fredet i 2015.

## Referanser


## Eksterne lenker
*
FLK «Ronald» (1894)

**FLK «Ronald»** var et flytende hvalkokeri eid av den norske rederen Nils Bugge. Det ble bygget som fraktskipet SS «Claverley» i 1894 av Sir Raylton Dixon & Co. i Middlesbrough, England, for E. Haslehurst & Co. I 1899 ble hun solgt til S.S. Eskside Co. Ltd. (C. Smales & Son, Whitby) og omdøpt «Eskside». I 1910 ble «Eskside» kjøpt inn av Nils Bugge i Tønsberg og konvertert til flytende kokeri. Under navnet FLK «Ronald» opererte hun fra Whalers Bay på Deceptionøya for Bugges selskap A/S Hektor. I 1915 ble hun erstattet av FLK «Benguela».

«Ronald» ble oppbragt og senket 16. mars 1917 av en tysk ubåt (UC-21) sør for Bretagne på vei fra Cardiff til Civitavecchia med kull.  På dette tidspunkt var hun eid av AS Aladdin (J. T. Farsjø & Co, Kristiania).

## Se også
*FLK «Ronald» (1920)
*Liste over flytende hvalkokerier

## Litteratur
*Jonassen, Per og Eggen, Bernt (2001): *DAMP - Dampskipets æra i Vestfold 1827–1914*, Færder forlag, Tønsberg. ISBN 8279110313

## Eksterne lenker
* D/S Ronald (+1917) www.wrecksite.eu
* http://www.miramarshipindex.org.nz